Термин Определение

P2P решение за мобилни плащания (P2P mobile payment solution) Решение, при което плащанията са инициирани, потвърдени и/или получени от физическо лице до друго физическо лице (P2P) чрез мобилно устройство. Платежната инструкция и другите данни за плащането се предават и/или потвърждават с мобилно устройство. Като средство за установяването на идентичността на платеца и/или получателя може да бъде използван отличителен идентификатор на мобилното плащане, като например мобилен телефон или имейл адрес. P2P решения за мобилни плащания могат да се използват, за да се инициират кредитни преводи, плащания с карта и/или операции с електронни пари.

Анализ на риска от операциите (Transaction Risk Analysis (TRA)) Платежни операции, спрямо които се прилага изключението по член 18 от Делегиран регламент (ЕС) 2018/389 на Комисията.

АТМ с функция кредитен превод (ATM with a credit transfer function) АТМ, позволяващ на оправомощени ползватели да правят кредитни преводи, като използват платежен инструмент, свързан с карта, или други средства.

АТМ с функция теглене на пари в брой (ATM with a cash withdrawal function) АТМ, позволяващ на оправомощени ползватели да теглят пари в брой от сметките си, като използват платежен инструмент, свързан с карта, или други средства.

Безконтактно плащане (Contactless payment) Платежна операция, извършвана с карта или други средства, като платецът и търговецът (и/или оборудването им) се намират физически на едно и също място и комуникацията между преносимото устройство и мястото на продажба (ПОС) се осъществява чрез безконтактна технология.

Безконтактно плащане с ниска стойност (Contactless low value) Безконтактните плащания, спрямо които се прилага член 11 от Делегиран регламент (ЕС) 2018/389 на Комисията.

Брой клиенти (Number of clients) Брой ползватели на платежни услуги, на които доставчиците на услуги по предоставяне на информация за сметка предлагат услугите си.

Брой овърнайт депозити (Number of overnight deposits) Брой сметки, по които се държат овърнайт депозити съгласно определението в „Категории инструменти“ в точка 9.1 от таблицата „Категории инструменти“ от част 2 от приложение II към Регламент (ЕС) № 1071/2013 (ЕЦБ/2013/33).

Брой овърнайт депозити, в т.ч.: брой овърнайт депозити, свързани чрез интернет/персонални компютри (Number of overnight deposits of which: number of internet/PC linked overnight deposits) Брой сметки за овърнайт депозит, държани от НПФИ, до които титулярят на сметката може да има достъп и да използва по електронен път по интернет или с банкови приложения на персонален компютър чрез специално предназначен софтуер и специално предназначени телекомуникационни линии.

Брой прехвърляеми овърнайт депозити (Number of transferable overnight deposits) Брой сметки, по които се държат прехвърляеми овърнайт депозити съгласно определението в „Категории инструменти“ в точка 9.1а от част 2 от приложение II към Регламент (ЕС) № 1071/2013 (ЕЦБ/2013/33).

Брой прехвърляеми овърнайт депозити, в т.ч.: брой прехвърляеми овърнайт депозити, свързани чрез интернет/персонални компютри (Number of transferable overnight deposits of which: number of internet/PC linked overnight transferable deposits) Брой сметки, по които се държат прехвърляеми овърнайт депозити съгласно определението в „Категории инструменти“ в точка 9.1а от част 2 от приложение II към Регламент (ЕС) № 1071/2013 (ЕЦБ/2013/33), държани от НПФИ, до които титулярят на сметката може да има достъп и да използва по електронен път по интернет или с банкови приложения на персонален компютър чрез специално предназначен софтуер и специално предназначени телекомуникационни линии.

Брой сметки, до които имат достъп доставчиците на услуги по предоставяне на информация за сметка (Number of accounts accessed by AISPs) Брой на различните сметки, до които имат достъп доставчиците на услуги по предоставяне на информация за сметка през отчетния период.

Дадено съгласие чрез електронен мандат (Consent given via an electronic mandate) Съгласие, дадено от платеца чрез мандат съгласно определението в член 2, точка 21 от Регламент (ЕС) № 260/2012, което е в електронна форма.

Дебитиране от сметка чрез обикновено счетоводно записване (Debits from the account by simple book entry) Дебитна операция, инициирана от ДПУ (включително издател на електронни пари) без конкретно нареждане и изпълнена чрез обикновено счетоводно записване (дебитно записване) по сметката на клиента, т.е. без да се използва традиционен платежен инструмент. По тази позиция се отчитат следните операции: а) начисляване на лихва от банката; б) удържане на банкови такси; в) плащане на данъци, свързани с финансови активи, ако те са отделна операция, но не са поотделно разрешени от клиента; г) погасяване на сумата по кредит; и д) друго дебитиране от сметка чрез обикновено счетоводно записване. Тези данни са изключени от директните дебити.

Дебитна карта (Debit card) „Дебитна карта“ означава „дебитна карта“ съгласно определението в член 2, точка 33 от Регламент (ЕС) № 2015/751.

Депозит на пари в брой на АТМ (с изключение на операциите с електронни пари) (ATM cash deposit (except e-money transactions)) Депозит на пари в брой, извършен на АТМ с платежен инструмент, свързан с карта, или с други средства, включително операциите, при които пари в брой се депозират на терминално устройство без ръчна намеса и платецът удостоверява самоличността си с платежен инструмент, свързан с карта, или с други средства.

Депозити на пари в брой на гише (Over the counter (OTC) cash deposits) Депозит на пари в брой по сметка при ДПУ, като се използва формуляр, включително когато се използва карта само за идентифициране на платеца.

Директен дебит (Direct debit) „Директен дебит“ означава „директен дебит“ съгласно определението в член 4, точка 23 от Директива (ЕС) 2015/2366.

Директен дебит, иницииран на база едно плащане (Direct debit initiated on a single payment basis) Директен дебит, иницииран по електронен път, който е самостоятелен от други директни дебити, т.е. който не е част от група директни дебити, инициирани съвместно.

Директен дебит, иницииран по файл/партида (Direct debit initiated in a file/batch) Директен дебит, иницииран по електронен път, който е част от група директни дебити, съвместно инициирани от платеца. Когато се отчита броят на операциите, всеки директен дебит, съдържащ се в партидата, се брои като отделен директен дебит.

Директен участник (Direct participant) Лице, което е определено или признато от платежна система и е упълномощено да изпраща и получава платежни нареждания пряко до и от системата без посредник или е пряко обвързан от правилата, уреждащи платежната система. В някои системи директните участници разменят също нареждания от името на индиректните участници. Всеки участник със самостоятелен достъп до системата се брои отделно.

Дистанционна платежна операция (Remote payment transaction) „Дистанционна платежна операция“ означава „дистанционна платежна операция“ съгласно определението в член 4, точка 6 от Директива (ЕС) 2015/2366.

Диференцирана структура (Tiering arrangement) Структура, при която индиректните участници в дадена система се нуждаят от услугите на директните участници, за да извършват своите операции.

Доверени бенефициери (Trusted beneficiaries) Платежни операции, спрямо които се прилага изключението по член 13 от Делегиран регламент (ЕС) 2018/389 на Комисията.

Доставчик на платежни услуги (Payment service provider (PSP)) „Доставчик на платежни услуги“ означава „доставчик на платежни услуги“ съгласно определението в член 4, точка 11 от Директива (ЕС) 2015/2366.

Доставчик на платежни услуги, обслужващ сметка (Account servicing payment service provider (ASPSP)) „Доставчик на платежни услуги, обслужващ сметка“ означава „доставчик на платежни услуги, обслужващ сметка“ съгласно определението в член 4, точка 17 от Директива (ЕС) 2015/2366.

Доставчик на услуги по иницииране на плащане (Payment initiation service provider (PISP)) „Доставчик на услуги по иницииране на плащане“ означава „доставчик на услуги по иницииране на плащане“ съгласно определението в член 4, точка 18 от Директива (ЕС) 2015/2366.

Доставчик на услуги по предоставяне на информация за сметка (Account information service provider (AISP)) „Доставчик на услуги по предоставяне на информация за сметка“ означава „Доставчик на услуги по предоставяне на информация за сметка“ съгласно определението в член 4, точка 19 от Директива (ЕС) 2015/2366.

Друг издател на електронни пари (Other e-money issuer) Издатели на електронни пари, различни от „институции за електронни пари“ и „кредитни институции“. Вж. определението за „издател на електронни пари“.

Други директни участници (Other direct participants) Всеки директен участник в платежна система, с изключение на кредитни институции и централни банки.

Други ДПУ и издатели на електронни пари (Other PSPs and e-money issuers) Други ДПУ и издатели на електронни пари означава „Доставчици на платежни услуги“ съгласно определението в настоящото приложение, с изключение на кредитни институции съгласно определението в настоящото приложение, институции за електронни пари съгласно определението в настоящото приложение, платежни институции съгласно определението в настоящото приложение и централни банки съгласно определението в настоящото приложение.

Други платежни услуги (Other payment services) Платежни услуги, които попадат в обхвата на Директива (ЕС) 2015/2366, но които не могат да бъдат включени в другите категории платежни услуги в приложение III.

Други услуги, невключени в Директива (ЕС) 2015/2366 (Other services not included in Directive (EU) 2015/2366) Услуги, които не попадат в обхвата на Директива (ЕС) 2015/2366 и които не могат да бъдат включени в другите категории платежни услуги в приложение III.

Други финансови институции (Other financial institutions) Всички финансови институции, участващи в платежна система, които са под надзора на съответните органи, т.е. централната банка или органа за пруденциален надзор, но непопадащи в определението за кредитни институции.

Единна зона за плащания в евро (Single Euro Payments Area) (SEPA) SEPA е инициатива на Европейския съюз (ЕС) за интегриране на платежния, насочена към хармонизиране на електронните плащания в евро в Европа. Тя е свързана с обща съвкупност от конкретни технически и бизнес изисквания за платежни операции в евро, както е посочено в Регламент (ЕС) № 260/2012.

Електронна търговия (E-commerce) Покупката или продажбата на стоки или услуги между предприятия, домакинства, физически лица или частни организации чрез електронни операции, извършвани по интернет или чрез други опосредени от компютър мрежи (онлайн комуникация). Този термин обхваща поръчката на стоки и услуги, които са изпратени по компютърни мрежи, но плащането и крайната доставка на стоките или услугите може да се извърши онлайн или офлайн.

Електронни пари (Electronic money (e-money)) „Електронни пари“ означава „електронни пари“ съгласно определението в член 2, точка 2 от Директива 2009/110/ЕО.

Загуби, дължащи се на измама, по носещи отговорност лица (Losses due to fraud per liability bearer) „Загуби, дължащи се на измама, по носещи отговорност лица“ означава „загуби, дължащи се на измама, по носещи отговорност лица“ съгласно определението в насока 1.6, буква б) от Насоките на ЕБО относно изискванията за докладване на данни за измами съгласно член 96, параграф 6 от ДПУ2 (EBA/GL/2018/05).

Задълбочено установяване на идентичността на клиента (Strong customer authentication (SCA)) „Задълбочено установяване на идентичността на клиента“ означава „задълбочено установяване на идентичността на клиента“ съгласно определението в член 4, точка 30 от Директива (ЕС) 2015/2366.

Зареждане и отнемане на парична стойност на карта за електронни пари (E-money card-loading and unloading) Операции, позволяващи прехвърляне на електронни пари от издателя на електронни пари към държателя на карта с функция електронни пари и обратно. Включват се както операциите по зареждане, така операциите по отнемане на парична стойност.

Изгубена или открадната карта (Lost or stolen card) Вид измама, която се проявява с използването на изгубен или откраднат платежен инструмент, свързан с карта (дебитна карта, карта със забавен дебит или кредитна карта), без действителното, подразбиращо се или явно разрешение на картодържателя.

Изгубена или открадната карта за електронни пари (Lost or stolen e-money card) Вид измама, която се проявява с използването на изгубена или открадната карта за електронни пари без действителното, подразбиращо се или явно разрешение на картодържателя.

Издаване на платежно нареждане от измамник (Issuance of a payment order by the fraudster) „Издаване на платежно нареждане от измамник“ означава „издаване на платежно нареждане от измамник“ съгласно определението в насока 1.6, буква г) от Насоките на ЕБО относно изискванията за докладване на данни за измами съгласно член 96, параграф 6 от ДПУ2 (EBA/GL/2018/05).

Издател на електронни пари (Electronic money issuer) „Издател на електронни пари“ означава „издател на електронни пари“ съгласно определението в член 2, точка 3 от Директива 2009/110/ЕО.

Издател на карта (Card issuer) „Издател на карта“ означава „издател“ съгласно определението в член 2, точка 2 от Регламент (ЕС) 2015/751 (1).

Изменение на платежно нареждане от измамник (Modification of a payment order by the fraudster) „Изменение на платежно нареждане от измамник“ означава „изменение на платежно нареждане от измамник“ съгласно определението в насока 1.6, буква в) от Насоките на ЕБО относно изискванията за докладване на данни за измами съгласно член 96, параграф 6 от ДПУ2 (EBA/GL/2018/05).

Изпратена операция (Transaction sent) Операция с участието на НПФИ, изпратена на ДПУ. Информацията се предоставя в отчитащата страна от резидентния ДПУ. За различни платежни услуги се прилага следното: а) кредитните преводи се броят според платеца; б) директните дебити се броят според получателя; в) чековете се броят според получателя; г) операциите с карти се броят според платеца, т.е. по издаването. д) платежните операции с електронни пари се броят или според платеца, или според получателя, в зависимост от канала за иницииране. Ако се броят според платеца (получателя) под изпратени операции, операцията следва да бъде броена според получателя (платеца) под получени операции. Относно платежни системи, това е операция, изпратена от участник за обработване от платежната система.

Индиректен участник (Indirect participant) Участник в платежна система с диференцирана структура, който използва директен участник като посредник за изпълнение на някои от дейностите, по-специално сетълмент, позволен в системата. Сетълментът на всички операции на индиректен участник се извършва по сметката на директния участник, който се е съгласил да представлява въпросния индиректен участник. Всеки участник, който може да бъде адресиран индивидуално в системата, се брои отделно, независимо дали съществува правна връзка между двама или повече такива участници.

Иницииране на платежна операция (Initiation of a payment transaction) Подаването на платежно нареждане (2) от ползвател на платежни услуги.

Институции, предлагащи платежни услуги на НПФИ (Institutions offering payment services to non-MFIs) Обхваща всички ДПУ съгласно определението в настоящото приложение, които предлагат платежни услуги на НПФИ.

Институция за електронни пари (Electronic money institution) „Институция за електронни пари“ означава „институция за електронни пари“ съгласно определението в член 2, точка 1 от Директива 2009/110/ЕО.

Карта (Card) Платежен инструмент, основаващ се на уникален номер, който може да бъде използван за иницииране на плащане, теглене на пари в брой или депозит на пари в брой, който се обработва, като се използва картова схема, или в рамките на мрежата, поддържана от издателя на картата. Номерът може да бъде съхраняван на физическата карта, на друго устройство (включително ключодържател, стикер, смартфон) или виртуално без физическо устройство. Картите предлагат на картодържателя, в съответствие със споразумението с издателя на картата, една или повече от следните функции: пари в брой, дебит, забавен дебит, кредит и електронни пари.

Карта с комбинирана функция дебит, пари в брой и електронни пари(Card with a combined debit, cash and e-money function) Карта, издадена от ДПУ, която има комбинирана функция пари в брой, дебитна функция и функция електронни пари.

Карта с платежна функция (с изключение на карти само с функция електронни пари) (Card with a payment function (except cards with an e-money function only)) Карта с поне една от следните функции: дебит, забавен дебит или кредит. Картата може да има и други функции като функция електронни пари, но карти само с функция електронни пари не се броят в тази категория. Не се включват карти само с функция тегления/депозити на пари в брой.

Карта с функция безконтактно плащане (Card with a contactless payment function) Карта, която позволява инициирането на платежна операция с карта с особен вид безконтактна технология и при условие че платецът и получателят (и/или оборудването им) се намират физически на едно и също място.

Карта с функция електронни пари (Card with an e-money function) Карта, по която могат директно да се съхраняват електронни пари и/или която дава достъп до електронни пари, съхранявани по сметки за електронни пари, която позволява извършването на платежни операции с електронни пари.

Карта с функция електронни пари, която е била заредена поне веднъж (Card with an e-money function which has been loaded at least once) Карта с функция електронни пари, която е била заредена поне веднъж и така може да бъде считана за активирана. Зареждането може да бъде тълкувано като показателно за намерението да се използва функцията електронни пари.

Карта с функция пари в брой (Card with a cash function) Карта, позволяваща на държателя да тегли пари в брой от АТМ и/или да депозира пари в брой на АТМ.

Карта със забавен дебит (Delayed debit card) Карта, позволяваща сметката на картодържателя при издателя на картата да се задължи за покупките му до разрешен лимит. Салдото по тази сметка се урежда изцяло в края на предварително определен период. Държателят обикновено плаща годишна такса. Отличителната черта на карта с функция забавен дебит, за разлика от карта с функция кредит или с функция дебит, е договорното споразумение за предоставяне на кредитна линия, но със задължение полученият дълг да се урежда в края на предварително определен период без начисляването на лихви. Този вид карта обикновено се нарича „карта за разноски“ (charge card).

Карта, по която могат директно да се съхраняват електронни пари (Card on which e-money can be stored directly) Електронни пари, държани по карта във владение на държателя на електронни пари. Вж. също определението на „електронни пари“.

Карти, които дават достъп до електронни пари, съхранявани по сметки за електронни пари (Cards which give access to e-money stored on e-money accounts) Вж. определението на „сметки за електронни пари“.

Клон (Branch) Място на дейност, различно от главното управление, което се намира в отчитащата страна и е създадено от доставчик на платежни услуги (ДПУ), правно учреден в друга страна. Няма самостоятелен правен статут и пряко извършва някои или всички операции, присъщи за дейността на ДПУ. Всички места на дейност, създадени в отчитащата страна от същата институция, която е правно учредена в друга страна, представляват един единствен клон. Всяко едно място на дейност се брои за отделен офис.

Код на категорията търговец (Merchant category code) (MCC) Четирицифрен код (посочен в ISO 18245) за финансови услуги на дребно. Използва се за класифицирането на търговеца според вида стоки или услуги, които предоставя.

Кражба на данни за карта (Card details theft) Кражба на чувствителни данни за плащанията съгласно определението в член 4, точка 32 от Директива (ЕС) 2015/2366. Чувствителните данни за плащанията в този случая се отнасят за данни върху платежен инструмент, свързан с карта.

Кредитен превод (Credit transfer) „Кредитен превод“ означава „кредитен превод“ съгласно определението в член 4, точка 24 от Директива (ЕС) 2015/2366.

Кредитен превод, иницииран на база едно плащане (Credit transfer initiated on a single payment basis) Кредитен превод, иницииран по електронен път, който е независим от други кредитни преводи, т.е. който не е част от група кредитни преводи, инициирани съвместно.

Кредитен превод, иницииран на хартиен носител (Credit transfer initiated in paper-based form) Кредитен превод, иницииран от платеца на хартиен носител или чрез нареждане до персонала в клона на гише да инициира кредитен превод, и всеки друг кредитен превод, за който е необходима ръчна обработка.

Кредитен превод, иницииран по файл/партида (Credit transfer initiated in a file/batch) Кредитен превод, иницииран по електронен път, който е част от група кредитни преводи, съвместно инициирани от платеца чрез специално предназначена линия. Всеки кредитен превод, съдържащ се в партидата, се брои като отделен кредитен превод, когато се отчита броят на операциите.

Кредитиране на сметки чрез обикновено счетоводно записване (Credits to the accounts by simple book entry) Кредитна операция, инициирана от ДПУ (включително издател на електронни пари) без конкретно нареждане и изпълнена чрез обикновено счетоводно записване (обикновено счетоводно записване означава кредитно записване по сметката на клиента, без да се използва традиционен платежен инструмент). По тази позиция се отчитат следните операции: а) лихвено плащане от банката; б) плащане на дивидент от банката; в) изплащане на сумата на кредит по текущата сметка на клиента; и г) други кредити по сметката чрез обикновено счетоводно записване. Тези данни са изключени от кредитните преводи.

Кредитна институция (Credit institution) „Кредитна институция“ означава „кредитна институция“ съгласно определението в член 4, параграф 1, точка 1 от Регламент (ЕС) 575/2013 (3).

Кредитна карта (Credit card) „Кредитна карта“ има значението, определено в член 2, точка 34 от Регламент (ЕС) № 2015/751. За целите на настоящия регламент се изключват картите със забавен дебит.

Кредитни преводи с онлайн банкиране (Online banking based credit transfers) Кредитен превод, иницииран с онлайн банкиране и услуги по иницииране на плащане.

Кредитни преводи, инициирани по електронен път (Credit transfers initiated electronically) Кредитни преводи, които платецът предоставя на нехартиен носител, т.е. по електронен път.

Манипулация на платеца (Manipulation of the payer) „Манипулация на платеца“ означава „манипулация на платеца“ съгласно насока 1.1, буква б) от Насоките на ЕБО относно изискванията за докладване на данни за измами съгласно член 96, параграф 6 от Директива (ЕС) 2015/2366 (EBA/GL/2018/05).

Място на продажба (Point of sale) „Място на продажба“ означава „място на продажба“ съгласно определението в член 2, точка 29 от Регламент (ЕС) № 2015/751.

Наличен паричен превод (Money remittance) „Наличен паричен превод“ означава „наличен паричен превод“ съгласно определението в член 4, точка 22 от Директива (ЕС) 2015/2366.

Национална платежна операция (Domestic payment transaction) „Национална платежна операция“ означава „национална платежна операция“ съгласно определението в член 2, точка 27 от Регламент (ЕС) № 260/2012. За платежни операции, свързани с карти, „национална платежна операция“ означава „национална платежна операция“ съгласно определението в член 2, точка 9 от Регламент (ЕС) 2015/751.

Незабавно плащане (Instant payment) Незабавните плащания са електронни плащания на дребно, които се обработват в реално време, 24 часа в денонощието, 365 дни в годината, при които средствата са непосредствено налични за използване от получателя.

Необслужвани терминали за такси за транспорт и паркинг (Unattended terminals for transport fares or parking fees) Платежни операции, спрямо които се прилага изключението по член 12 от Делегиран регламент (ЕС) 2018/389 на Комисията.

Неполучена карта (Card not received) Платежен инструмент, свързан с карта, за която платецът твърди, че не я е получил, въпреки че доставчикът на платежни услуги на платеца (издателят на картата) потвърждава, че я е изпратил на платеца (с какъвто и да е начин на доставка).

Неполучена карта за електронни пари (E-money card not received) Карта за електронни пари, за която платецът твърди, че не я е получил, въпреки че ДПУ на платеца (издател) потвърждава, че я е изпратил на платеца (с какъвто и да е начин на доставка).

Неразрешена операция по сметка за електронни пари (Unauthorised e-money account transaction) „Неразрешена операция по сметка за електронни пари“ означава „неразрешена платежна операция“ съгласно горепосоченото определение във връзка с използването на сметка за електронни пари.

Неразрешена платежна операция (Unauthorised payment transaction) „Неразрешена платежна операция“ означава „неразрешена платежна операция“ съгласно определението в насока 1.1а от Насоките на ЕБО относно изискванията за докладване на данни за измами съгласно член 96, параграф 6 от ДПУ2 (EBA-GL-2018-05).

Ниска стойност (Low value) Платежни операции, спрямо които се прилага изключението по член 16 от Делегиран регламент (ЕС) 2018/389 на Комисията.

НПФИ (Non-MFI) Всяко физическо или юридическо лице, което не е част от сектор „ПФИ“. За целите на статистиката на плащанията всички ДПУ се изключват от сектор „НПФИ“.

Обменна такса (Interchange fee) „Обменна такса“ означава „обменна такса“ съгласно определението в член 2, точка 10 от Регламент (ЕС) 2015/751.

Общ брой карти (независимо от броя функции на картата) (Total number of cards (irrespective of the number of functions on the card)) Общ брой карти в обращение. Те могат да имат една или повече от следните функции: пари в брой, дебит, кредит, забавен дебит или електронни пари.

Общо изпратени операции (Total transactions sent) Общ брой операции, подадени до дадена платежна система и обработени в нея. Обща стойност на операциите, подадени до дадена платежна система и обработени в нея.

Общо платежни операции с участието на НПФИ (Total payment transactions involving non-MFIs) Общ брой операции, за които се използват платежни инструменти с участието на НПФИ. Обща стойност на операциите, за които се използват платежни инструменти с участието на НПФИ.

Оператор на платежна система (Payment system operator (PSO)) „Оператор на платежна система“ означава юридическо лице, което е юридически отговорно за опериране на платежна система.

Операции на АТМ (с изключение на операции с електронни пари) (ATM transaction (except e-money transactions)) Платежна операция (4) на АТМ, като се използват платежен инструмент, свързан с карта, или други средства. Не се включват платежни операции с електронни пари.

Операции на ПОС (с изключение на операции с електронни пари) (POS transactions (except e-money transactions)) Операции, извършвани с терминално устройство ПОС, като се използва карта или други средства, съдържащи подходящото приложение за плащане. Не се включват операции, при които се използва карта с функция електронни пари, и парични аванси в брой на терминални устройства ПОС.

Операции на терминални устройства, на които операциите са приети от резидентни ДПУ, с карти, издадени от резидентни ДПУ (Transactions at terminals at which transactions are acquired by resident PSPs with cards issued by resident PSPs) Платежни операции, изпълнявани на всички терминални устройства, на които операциите са приети от резидентни ДПУ (т.е. дали терминалните устройства се намират във или извън страната по местоположение на ДПУ) и при които картите, използвани за операциите, са издадени от резидентни ДПУ. Географските разбивки (както е посочено в приложение III) се отнасят за страната по местоположение на терминалните устройства.

Операции на терминални устройства, на които операциите са приети от резидентни ДПУ, с карти, издадени от нерезидентни ДПУ (Transactions at terminals at which transactions are acquired by resident PSPs with cards issued by non-resident PSPs) Платежни операции, изпълнявани на всички терминални устройства, на които операциите са приети от резидентни ДПУ (т.е. дали терминалните устройства се намират във или извън страната по местоположение на ДПУ) и при които картите, използвани за операциите, са издадени от нерезидентни ДПУ. Географските разбивки (както е посочено в приложение III) се отнасят за страната по местоположение на терминалните устройства.

Операции на терминални устройства, на които операциите са приети от нерезидентни ДПУ, с карти, издадени от резидентни ДПУ (Transactions at terminals at which transactions are acquired by non-resident PSPs with cards issued by resident PSPs) Платежни операции, изпълнявани на всички терминални устройства, на които операциите са приети от нерезидентни ДПУ (т.е. дали терминалните устройства се намират във или извън страната по местоположение на ДПУ), при които картите, използвани за операциите, са издадени от резидентни ДПУ. Географските разбивки (както е посочено в приложение III) се отнасят за страната по местоположение на терминалните устройства.

Операция, инициирана от търговец (Merchant initiated transaction (MIT)) „Операция, инициирана от търговец“ означава „операция, инициирана от търговец“ съгласно определението в приложение II, част В, бележката под линия 4 от Насоките на ЕБО относно изискванията за докладване на данни за измами съгласно член 96, параграф 6 от Директива (ЕС) 2015/2366 (EBA/GL/2020/01).

Организация за клиринг и сетълмент (Clearing and settlement organisation) Всяка организация за клиринг и сетълмент, която е директен участник в платежна система.

Пари в брой (Cash) Банкноти и монети в обращение, държани извън сектора на ПФИ, или в трезорите на парично-финансовите институции (ПФИ).

Парични аванси в брой на терминални устройства ПОС (Cash advance at point of sale (POS) terminals) Операции, при които картодържателят чрез използването на карта или на други средства получава пари в брой на терминално устройство ПОС в комбинация с платежна операция за стоките или услугите (често наричани „кешбек“).

Парично-финансови институции (ПФИ) (Monetary financial institutions (MFIs)) „Парично-финансова институция (ПФИ)“ означава „парично-финансова институция“ съгласно определението в точка 2.67 от приложение A към Регламент (ЕС) № 549/2013.

Платежен инструмент (Payment instrument) „Платежен инструмент“ означава „платежен инструмент“ съгласно определението в член 4, точка 14 от Директива (ЕС) 2015/2366.

Платежен инструмент, свързан с карта (Card-based payment instrument) „Платежен инструмент, свързан с карта“ означава „платежен инструмент, свързан с карта“ съгласно определението в член 2, точка 20 от Регламент (ЕС) № 2015/751, включително карти със забавен дебит.

Платежна институция (Payment institution) „Платежна институция“ означава „платежна институция“ съгласно определението в член 4, точка 4 от Директива (ЕС) 2015/2366.

Платежна картова схема (Payment card scheme (PCS)) „Платежна картова схема“ означава „платежна картова схема“ съгласно определението в член 2, точка 16 от Регламент (ЕС) 2015/751.

Платежна операция с електронни пари (E-money payment transaction) „Платежна операция с електронни пари“ означава платежна операция с използване на електронни пари. Вж. определението за „електронни пари“.

Платежна операция с цел измама (Fraudulent payment transaction) „Платежна операция с цел измама“ включва всички случаи на измама при плащания, посочени в насока 1.1 от Насоките на ЕБО относно изискванията за докладване на данни за измами съгласно член 96, параграф 6 от ДПУ2 (EBA/GL/2018/05).

Платежна операция, свързана с карта (Card-based payment transaction) „Платежна операция, свързана с карта“ означава „платежна операция, свързана с карта“ съгласно определението в член 2, точка 7 от Регламент (ЕС) № 2015/751, включително карти със забавен дебит.

Платежна операция, свързана с карта, инициирана на физическо терминално устройство EFTPOS (Card-based payment transaction initiated at a physical EFTPOS) Платежна операция, свързана с карта, инициирана по електронен път, на физическо терминално устройство ПОС, на което могат да се правят електронни преводи на средства. Тази позиция обикновено включва платежни операции, свързани с карти, чрез електронен превод на средства на терминално устройство на мястото на продажба (EFTPOS) в обекта на търговеца. Не се включват платежни операции с електронни пари.

Платежна система (Payment system) „Платежна система“ означава „платежна система“ съгласно определението в член 4, точка 7 от Директива (ЕС) 2015/2366.

Платежна система за големи плащания (Large-value payment system (LVPS)) „Платежна система за големи плащания“ означава „платежна система за големи плащания“ съгласно определението в член 2, точка 18 от Регламент (ЕС) № 260/2012 на Европейския парламент и на Съвета.

Платежна сметка (Payment account) „Платежна сметка“ означава „платежна сметка“ съгласно определението в член 4, точка 12 от Директива (ЕС) 2015/2366.

Платежна схема (Payment scheme) „Платежна схема“ означава набор от формални, стандартизирани и общи правила, позволяващи прехвърлянето на стойността между крайни потребители чрез електронни платежни инструменти. Тя се управлява от управителен орган.

Платежна схема за директен дебит (Direct debit payment scheme) Вж. определението за „платежна схема“. Международните схеми за директен дебит включват основната схема за директен дебит в SEPA и схемата за директен дебит между търговци в SEPA.

Платежна схема за кредитни преводи (Credit transfer payment scheme) Вж. определението за „платежна схема“. Международните платежни схеми включват схемата за кредитни преводи в SEPA и схемата за незабавни кредитни преводи в SEPA.

Платежна услуга (Payment service) „Платежна услуга“ означава някоя от стопанските дейности, изброени в приложение I към Директива (ЕС) 2015/2366, или някоя от услугите, изброени в член 4, параграф 3, буква а) от настоящия регламент.

Платежни операции, свързани с карти, с платежни инструменти, свързани с карти, издадени от резидентни ДПУ, инициирани по електронен път (Card-based payment transactions with card-based payment instruments issued by resident PSP initiated electronically) Платежни операции, свързани с карти, които са инициирани на терминално устройство EFTPOS, АТМ или друго физическо терминално устройство, което позволява иницииране на електронно плащане, или дистанционно с електронни средства за предаване на информация. Платежни операции, свързани с карти, с платежни инструменти, свързани с карти, издадени от резидентни ДПУ, инициирани на хартиен носител (например с импринтер за платежни инструменти, свързани с карти, или ако платежната информация се събира ръчно на хартиени ваучери) не се включват.

Платежни операции, свързани с карти, с платежни инструменти, свързани с карти, издадени от резидентни ДПУ (с изключение на карти само с функция електронни пари) (Card-based payment transactions with card-based payment instruments issued by resident PSPs (except cards with an e-money function only)) Платежни операции, свързани с карти, извършени с дебитни карти, карти със забавен дебит или кредитни карти на терминално устройство или по други канали. Включват се всички платежни операции, инициирани с платежен инструмент, свързан с карта, т.е.: (a) всички операции, при които приемащият субект и издателят на платежния инструмент/операция, свързан(а) с карта, са различни лица; и (b) всички операции, при които приемащият субект и издателят на платежния инструмент/операция, свързан(а) с карта, са едно и също лице. Включват се приспадания от сметката на ДПУ в резултат на сетълмент на платежна операция, свързана с карта, при която приемащият субект и издателят на платежния инструмент/операция, свързан(а) с карта, са едно и също лице. Включват се платежни операции, свързани с карти, по телефона или по интернет с използване на платежен инструмент, свързан с карта. Не се включват платежни операции с електронни пари. Не се включват тегления и депозити на пари в брой на АТМ. Те се отчитат като „тегления на пари в брой на АТМ“ или „депозити на пари в брой на АТМ“. Не се включват кредитни преводи на АТМ. Те се отчитат като „кредитни преводи“. Не се включват паричните аванси в брой на терминални устройства ПОС.

Платежни операции, свързани с карти, с платежни инструменти, свързани с карти, издадени от резидентни ДПУ, инициирани не по електронен път (Card-based payment transactions with card-based payment instruments issued by resident PSPs initiated non-electronically) Платежни операции, свързани с карти, инициирани на физическо терминално устройство чрез ръчна процедура за разрешение (например импринтери) (операции с физическо представяне на карта) или плащания, инициирани с нареждане по пощата или телефона (операции без физическо представяне на карта).

Платежни операции, свързани с карти, с платежни инструменти, свързани с карти, издадени от резидентни ДПУ, инициирани по електронен път чрез канал за дистанционно плащане (Card-based payment transactions with card-based payment instruments issued by resident PSPs initiated electronically via remote payment channel) Инициирани по електронен път платежни операции, свързани с карти, които представляват вид дистанционна платежна операция съгласно определението в член 4, точка 6 от Директива (ЕС) 2015/2366.

Платежни операции, свързани с карти, с платежни инструменти, свързани с карти, издадени от резидентни ДПУ, инициирани не по електронен път чрез канал за дистанционно плащане (Card-based payment transactions with card-based payment instruments issued by resident PSPs initiated non-electronically via remote payment channel) Инициирани не по електронен път платежни операции, свързани с карти, които представляват вид дистанционна платежна операция съгласно определението в член 4, точка 6 от Директива (ЕС) 2015/2366.

Платежно нареждане (Payment order) „Платежно нареждане“ означава „платежно нареждане“ съгласно определението в член 4, точка 13 от Директива (ЕС) 2015/2366.

Платец (Payer) „Платец“ означава „платец“ съгласно определението в член 4, точка 8 от Директива (ЕС) 2015/2366.

Плащане към собствена сметка (Payment to self) Платежни операции, спрямо които се прилага изключението по член 15 от Делегиран регламент (ЕС) 2018/389 на Комисията.

Плащане с електронни пари с карти, по които електронни пари могат да се съхраняват директно (E-money payment with cards on which e-money can be stored directly) Операция, при която държателят на карта с функция електронни пари прехвърля електронни пари на определена стойност от баланса си, съхраняван по картата, към баланса на бенефициера.

Плащане с електронни пари със сметки за електронни пари (E-money payment with e-money accounts) Операция, при която се прехвърлят средства от сметката за електронни пари на платеца към сметката на получателя. Вж. определението за „сметки за електронни пари“.

Плащане с електронни пари със сметки за електронни пари, в т.ч.: достъпни чрез карта (E-money payment with e-money accounts of which: accessed through a card) Операция, при която карта е използвана за достъп до сметка за електронни пари и впоследствие се прехвърлят средства от сметката за електронни пари на платеца към сметката на получателя. Вж. определението за „сметки за електронни пари“.

Плащане чрез близка полева комуникация (NFC) (Near Field Communication (NFC) payment) Безконтактна платежна операция, при която се използва технологията NFC (ISO/IEC 18092).

Повтаряща се операция (Recurring transaction) Платежни операции, спрямо които се прилага изключението по член 14 от Делегиран регламент (ЕС) 2018/389 на Комисията.

Ползвател на платежни услуги (Payment service user (PSU)) „Ползвател на платежни услуги“ означава ползвател на платежни услуги съгласно определението в член 4, точка 10 от Директива (ЕС) 2015/2366.

Получател Payee) „Получател“ означава „получател“ съгласно определението в член 4, точка 9 от Директива (ЕС) 2015/2366.

Получена операция (Transaction received) Операция с участието на НПФИ, получена от ДПУ. Информацията се предоставя в отчитащата страна от резидентния ДПУ. За различни платежни услуги се прилага следното: а) кредитните преводи се броят според получателя; б) директните дебити се броят според платеца; в) чековете се броят според платеца; г) операциите с карти се броят според получателя, т.е. по приемането; д) платежните операции с електронни пари се броят или според платеца, или според получателя, в зависимост от канала за иницииране. Ако се броят според платеца (получателя) по получени операции, операцията следва да бъде броена според получателя (платеца) под изпратени операции.

Представител (Agent) „Представител“ означава „представител“ съгласно определението в член 4, точка 38 от Директива (ЕС) 2015/2366.

Презгранична платежна операция (Cross-border payment transaction) Платежна операция, инициирана от платец или от получател, при която ДПУ на платеца и ДПУ на получателя се намират в различни страни. За платежни операции, свързани с карти, „презгранична платежна операция“ означава „презгранична платежна операция“ съгласно определението в член 2, точка 8 от Регламент (ЕС) 2015/751. (5) По-конкретно, в случай на платежни системи: платежна операция между участници, намиращи се в различни страни.

Прехвърляеми депозити (Transferable deposits) „Прехвърляеми депозити“ означава „прехвърляеми депозити“ съгласно определението в „Категории инструменти“ в точка 9.1а от част 2 от приложение II към Регламент (ЕС) № 1071/2013 (ЕЦБ/2013/33).

Приемане на платежни операции (Acquiring of payment transactions) „Приемане на платежни операции“ означава „приемане на платежни операции“ съгласно определението в член 4, точка 44 от Директива (ЕС) 2015/2366.

Приемащ субект (Acquirer) „Приемащ субект“ означава „приемащ субект“ съгласно определението в член 2, точка 1 от Регламент (ЕС) № 2015/75 (6).

Решение за мобилни плащания (Mobile payment solution) Решение, използвано за иницииране на плащания, платежните данни и платежните инструкции за които се предават и/или потвърждават чрез технология за мобилна комуникация и предаване на данни посредством мобилно устройство. Тази категория включва цифрови портфейли и други решения за мобилни плащания, използвани за инициирането на операции от човек на човек (P2P) и/или от потребител към търговец (C2B), т.е. кредитни преводи, плащания с карта и/или операции с електронни пари.

С установена идентичност чрез незадълбочено установяване на идентичността на клиента (Authenticated via non-strong customer authentication) „С установена идентичност чрез незадълбочено установяване на идентичността на клиента“ се отнася за операции, които са освободени от задълбочено установяване на идентичността на клиента съгласно глава III от Делегиран регламент (ЕС) 2018/389 на Комисията (7), както и за операции, за които не се прилагат разпоредбите на член 97, параграф 1 от Директива (ЕС) 2015/2366. Операциите, инициирани от търговец, както и други операции, за които не се прилага задълбочено установяване на идентичността на клиента, се включват.

Салдо на инструменти за съхранение на електронни пари, издадени от издатели на електронни пари (Outstanding value on e-money storages issued by electronic money issuers) Стойност в края на отчетния период на електронни пари, издадени от издатели на електронни пари и държани от лица, различни от издателя, включително издатели на електронни пари, различни от издателя.

Сектор „Държавно управление“ (General government) Сектор „Държавно управление“ означава сектор „Държавно управление“ (сектор S.13) съгласно определението в точки 2.111—2.117 от приложение A към Регламент (ЕС) № 549/2013.

Сигурни корпоративни процеси и протоколи на плащане (Secure corporate payment processes and protocols) Платежни операции, спрямо които се прилага изключението по член 17 от Делегиран регламент (ЕС) 2018/389 на Комисията.

Система за плащания на дребно (Retail payment system (RPS)) „Система за плащания на дребно“ означава „система за плащания на дребно“ съгласно определението в член 2, точка 22 от Регламент (ЕС) № 260/2012 на Европейския парламент и на Съвета.

Сметка за електронни пари (E-money account) Сметка, по която се съхраняват електронни пари (8) и балансът по която може да се използва от държателя на сметката, за да прави плащания и да прехвърля средства между сметки.

Сметка за електронни пари, достъпна чрез карта (E-money account accessed through a card) Вж. определенията за „сметка за електронни пари“ и „карта с функция електронни пари“.

Средства (Funds) „Средства“ означава „средства“ съгласно определението в член 4, точка 25 от Директива (ЕС) 2015/2366.

Съотношение на концентрация (Concentration ratio) „Съотношение на концентрация“ е пазарният дял на петте най-големи изпращачи на платежни операции във всяка система (това може да включва централна банка). Петте най-големи изпращачи на операции от гледна точка на обем може да се различават от петте най-големи изпращачи от гледна точка на стойност. Всеки участник с индивидуален достъп до системата се брои отделно, независимо дали има връзка между двама или повече участници.

Теглене на пари в брой на АТМ (с изключение на операции с електронни пари) (ATM cash withdrawal (except e-money transactions)) Теглене на пари в брой на АТМ, като се използват платежен инструмент, свързан с карта, или други средства. Паричните аванси в брой на терминални устройства ПОС като част от платежна операция за покупката на стоки или услуги (кешбек операции) не се включват.

Теглене на пари в брой с използване на платежни инструменти, свързани с карти (с изключение на операции с електронни пари) (Cash withdrawal using card-based payment instruments (except e-money transactions)) Теглене на пари в брой на АТМ или гише на ДПУ с карта с функция пари в брой. Платежните операции с електронни пари не се включват, докато паричните аванси в брой на ПОС се включват.

Тегления на пари в брой на гише (Over the counter (OTC) cash withdrawals) Теглене на пари в брой от сметка при ДПУ, като се използва формуляр, включително когато се използва карта само за идентифициране на получателя.

Терминални устройства ПОС, приемащи операции с електронни пари (POS terminal accepting e-money transactions) Терминално устройство ПОС, което в допълнение може да приема плащания с електронни пари. Не се включват терминални устройства за карти за електронни пари, които приемат само плащания с електронни пари (9).

Терминално устройство EFTPOS (EFTPOS terminal) Терминалното устройство EFTPOS прихваща платежна информация чрез електронни средства и е създадено, в някои случаи, да предава такава информация онлайн, с искане за разрешение в реално време, или офлайн. Терминалните устройства EFTPOS включват необслужваните терминални устройства.

Терминално устройство АТМ (АТМ) (Automated teller machine (ATM)) Електромеханично устройство, позволяващо на оправомощени потребители, които използват платежен инструмент, свързан с карта, или други средства, да теглят пари в брой от сметките си и/или ползват други услуги, които им позволяват, наред с другото да правят справки на баланса, да превеждат средства или да депозират пари.

Терминално устройство за зареждане и отнемане на парична стойност на карта за електронни пари (E-money card-loading and unloading terminal) Терминално устройство, позволяващо прехвърляне на електронни пари от издателя на електронни пари към държателя на карта с функция електронни пари и обратно, т.е. зареждане и отнемане на парична стойност.

Терминално устройство за карти за електронни пари (E-money card terminal) Терминално устройство, позволяващо прехвърляне на електронна стойност от издателя на електронни пари към държателя на карта с функция електронни пари и обратно (т.е. зареждане и отнемане на парична стойност) или терминално устройство, позволяващо на държатели на електронни пари по карта с функция електронни пари да прехвърлят електронни пари на определена стойност от своя баланс по баланса на търговеца или на друг бенефициер.

Терминално устройство ПОС (Point of sale (POS) terminal) Физическо устройство, използвано на място за търговия на дребно за събиране на платежна информация — обикновено по електронен път — за операции от потребител към търговец (покупки). Платежната информация се събира или ръчно на хартиени ваучери, или чрез електронни средства, т.е. EFTPOS.

Терминално устройство, приемащо карти за електронни пари (E-money card accepting terminal) Терминално устройство, позволяващо на държатели на електронни пари по карта с функция електронни пари да прехвърлят електронни пари на определена стойност от своя баланс по баланса на търговеца или на друг бенефициер.

Търговец (Merchant) Лице, което е упълномощено да получава средства в замяна на доставката на стоки и/или услуги и което има споразумение с ДПУ за приемане на тези средства.

Услуга по иницииране на плащане (Payment initiation service) „Услуга по иницииране на плащане“ означава „услуга по иницииране на плащане“ съгласно определението в член 4, точка 15 от Директива (ЕС) 2015/2366.

Услуга по предоставяне на информация за сметка (Account information service (AIS)) „Услуга по предоставяне на информация за сметка“ означава „услуга по предоставяне на информация за сметка“ съгласно определението в член 4, точка 16 от Директива (ЕС) 2015/2366.

Установяване на идентичността (Authentication) „Установяване на идентичността“ означава „установяване на идентичността“ съгласно определението в член 4, точка 29 от Директива (ЕС) 2015/2366.

Фалшифицирана карта (Counterfeit card) Използването на изменен или незаконно възпроизведен платежен инструмент, свързан с карта, включително възпроизвеждането или изменението на магнитната лента или ембосираните данни.

Фалшифицирана карта за електронни пари (Counterfeit e-money card) Използването на изменена или незаконно възпроизведена карта за електронни пари, включително възпроизвеждането или изменението на магнитната лента или ембосираните данни.

Централна банка (Central bank) „Централна банка“ означава „централна банка“ (подсектор S.121) съгласно определението в точки 2.72—2.74 от приложение A към Регламент (ЕС) № 549/2013.

Чек (Cheque) Писмено подписано нареждане от една страна, т.е. издател, до друга страна, т.е. платец по чек, която по принцип е кредитна институция, с което се иска платецът да заплати определена сума безусловно и по искане на издателя или на определено от издателя трето лице.